APROBACIÓN DEFINITIVA DA MODIFICACIÓN PUNTUAL Nº2 DO PLAN XERAL DE ORDENACIÓN MUNICIPAL DO CONCELLO DE BARRO.
ADMINISTRACIÓN LOCAL — Municipal — Barro (Urbanismo e Patrimonio, 25/02/2015)

O Consello da Xunta de Galicia en sesión de data 29/01/2015 aprobou definitivamente a Modificación Puntual nº 2 do vixente Plan Xeral de Ordenación Municipal do Concello de Barro. En cumprimento do disposto no art.92.2. da lei 9/2002 de 30 de decembro e art.70.2 do texto vixente da Llei 7/1985 de 2 de abril, publicase a normativa e ordenanzas que entrarán en vigor transcurrido o prazo dos 15 días sinalados no art.65.2 da lei 7/1985. Segundo o disposto no artigo 85.11 da citada lei 9/2002, contra o acordó de aprobación definitiva poderase interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses contados dende o día seguinte ao da súa publicación, segundo dispoñen os artigos 10 e 46 da Lei 29/1998 de 13 de xullo, reguladora da xurisdicción contencioso-administrativa. Esta normativa será de aplicación ao ámbito delimitado pola presente Modificación destinado á previsión dun equipamento deportivo no denominado na Modificación como solo urbanizable SU-EQ-1. Ademais das presentes normas xerais e particulares, nos aspectos non definidos nelas, será de aplicación o Plan Xeral de Ordenación Municipal, así como todas as disposicións vixentes que afecten a calquera tipo de edificación que se pretende realizar no ámbito incluído na presente Modificación. Para a realización de calquera tipo de obra será imprescindible a previa obtención da licenza municipal correspondente. As normas relativas á obtención de licenza de obras cumprirán o estipulado na normativa do Concello de Barro e na lexislación vixente. Os conceptos urbanísticos que son de aplicación na presente Normativa, atópanse definidos na LOUPMRG e nas normas xerais de usos, de edificación e de urbanización definidas no PXOM de Barro. Terán carácter vinculante os seguintes documentos que forman parte do contido substantivo da presente Modificación: As competencias que se derivan destas normas, así como as súas interpretacións as asumirá o Concello de Barro, sen prexuízo das que correspondan á Secretaría Xeral de Ordenación do Territorio e Urbanismo. As presentes normas serán de inescusable cumprimento para todo promotor de edificación ou urbanización polo só feito de firmar unha solicitude de obra, conforme ao establecido nas Disposicións Legais Vixentes. Toda infracción que as mesmas se cometa, será imputable ao propietario titular da parcela en que aquela tivera lugar. Si da devandita infracción se seguiran prexuízos para algún propietario en particular, o infractor verase obrigado ao oportuno resarcimento e en último extremo en defecto de pago, será embargado o terreo pertencente ao responsable do dano para compensación dos prexuízos irrogados. A inspección do uso do solo, parcelacións, reparcelacións, obras maiores e menores, e instalacións, se efectuará pola Corporación Municipal e pola Secretaría Xeral de Ordenación do Territorio e Urbanismo. En calquera momento da execución das obras e naquelas obras e servizos cuxa conservación deba correr no seu día por conta do Concello, se poderán esixir as probas de resistencia ou de funcionamento das instalacións, obrigando a efectuar as obras necesarias complementarias, se o resultado non fora satisfactorio, executalas directamente o Concello a costa do promotor, todo isto sen prexuízo da responsabilidade técnica dos Directores Facultativos das Obras. Deberá poder exhibir o promotor ou executor das obras en calquera momento que así o solicite a inspección municipal as licencias ou autorizacións, así como os proxectos autorizados. A validez das licencias para obras e instalacións que aínda non tiveran sido executadas perderase automaticamente por calquera alteración do proxecto definitivamente aprobado ou polo incumprimento das condicións impostas na licenza. Todos os actos e acordos que adopta o Concello en execución destas normas, serán recorribles na forma disposta na Lexislación vixente. Serán de aplicación as Normas Xerais de usos e actividades que regula o Capítulo 2º do Título III do Plan Xeral de Ordenación Municipal de Barro. Serán de aplicación as Normas Xerais para a regulación da edificación que regula o Capítulo 1º do Título III do Plan Xeral de Ordenación Municipal de Barro. A totalidade dos ámbitos obxecto da Modificación Puntual encóntrase incluído nas zonas de Servidumes Aeronáuticas correspondentes ao Aeroporto de Vigo. No plano I 6.- Servidumes Aeronáuticas, se representan as liñas de nivel das superficies limitadoras das Servidumes Aeronáuticas do Aeroporto de Vigo que afectan aos devanditos ámbitos, as cales determinan as alturas (respecto ao nivel do mar) que non debe superar ningunha construción (incluídos todos os seus elementos como antenas, pararraios, chemineas, equipos de aire acondicionado, caixas de ascensores, carteis, remates decorativos, etc), modificacións de terreo ou obxecto fixo (postes, antenas, aeroxeradores incluídas as súas pas, carteis, etc), así como o gálibo do viario ou vía férrea. Engádese os Planos de Información o Plano I 6.- Servidumes Aeronáuticas onde se recollen as liñas de nivel das superficies limitadoras das Servidumes Aeronáuticas do Aeroporto de Vigo. Estarase ao disposto nas Normas Xerais do PXOM vixente de Barro. As medidas preventivas e correctoras establecidas no ISA serán de carácter obrigatorio a súa aplicación. Estas medidas recóllense no apartado “9. Medidas preventivas e Correctoras.” Do Informe de Sostibilidade Ambiental da presente Modificación Puntual. No Proxecto de Urbanización se deberán respectar os criterios de deseño que se establecen na ficha, memoria xustificativa e planos de ordenación en relación ao viario proposto e redes de infraestrutura. Para o ámbito da Modificación Puntual Nº2 de PXOM elaborouse a zonificación acústica recollido no anexo de cartografía como ISA 19 Zonificación Acústica. De acordo co Real Decreto 1038/2012, do 6 de xullo, polo que se modifica o Real Decreto 1367/2007, de 19 de outubro, polo que se desenvolve a Lei 37/2003, de 17 de novembro, do ruído, no referente a zonificación acústica, obxectivos de calidade e emisións acústicas, teremos unha área acústica de tipo C, Sectores do territorio con predominio de chan de uso recreativo e de espectáculos, que se corresponde co equipamento deportivo de nova creación. Os obxectivos de calidade acústica para ruído aplicables a esta zona de acordo co artigo 14.2 1367/2007 do 19 de Outubro polo que se desenvolve a Lei 37/2003, do 17 de novembro, do Ruído no referente a zonificación acústica, obxectivos de calidade e emisións acústicas, non deben superar os valores que se establecen na táboa do Anexo II de dito Real Decreto (e que se modifica no Real Decreto 1038/2012). Ao estar a nova zona deportiva incluída no tipo de área acústica C e ser área unha nova área urbanizada, os obxectivos son: Debido á distancia á que se encontra a nova zona deportiva dos focos de emisión de ruídos (N-550) non se verán superados os obxectivos de calidade acústica do ámbito. O incremento de ruído relacionado ás novas infraestruturas viarias formuladas na modificación puntual Nº2 non poden ser cuantificadas debido ao descoñecemento do tráfico que se xerará polo desenvolvemento dos proxectos de Outeiro e Rapadiño polo que este impacto se deberá estudar en detalle nos estudos posteriores que se realicen para cada un destes proxectos. Aplícase unha única ordenanza de equipamento á totalidade do ámbito. Esta ordenanza será de aplicación na superficie grafada no plano de cualificación O.1 como Equipamento (EQ). A ocupación máxima permitida sobre rasante será do 20%. A ocupación baixo rasante poderá ser ata o 20% sempre que se xustifique que a súa finalidade é a materialización das prazas de aparcamento requiridas. A altura máxima permitida será de 2 (dúas) plantas, cunha altura máxima a cornixa de 11 m. Só se poderá superar a devandita altura máxima para as instalacións e servizos mecánicos para o normal funcionamento da edificación. Permitiranse os usos seguintes. Estas deberán ir necesariamente en consonancia coa estética do edificio principal de equipamento, en perfecto equilibrio cos cerramentos do seu entorno, producíndose un equilibrio harmónico de formas e cores. En canto ás fachadas se considera que estas deberán estar perfectamente integradas no entorno, estando en consonancia coa funcionalidade do edificio. As cubertas irán en consonancia coa funcionalidade do edificio. Esta ordenanza será de aplicación na superficie grafiada no plano de cualificación, aliñacións e rasantes O.1 como Zonas verdes e espazos libres (ZV). O uso predominante desta norma zonal é o de espazos libres e zonas verdes pero de realizarse algunha edificación dentro dos usos compatibles a tipoloxía de edificación será aberta e illada. Permitiranse os usos seguintes. Esta ordenanza será de aplicación na superficie grafiada no plano de cualificación, aliñacións e rasantes O.1 como Servizos urbanos (SU). Permitiranse os usos seguintes. Esta ordenanza será de aplicación na superficie grafiada no plano de cualificación, aliñacións e rasantes O.1 como rede viaria (RV). Permitiranse os usos seguintes. As obras que comporten movementos ou remocións de terra deben levar aparellado un control arqueolóxico, segundo o artigo 56 da Lei 8/1995do 30 de outubro, de Patrimonio cultural da Comunidade Autónoma de Galicia. O control a rqueolóxico enténdese como a supervisión por parte dun técnico competente (arqueólogo/a) do proceso de obras que afecten ou poidan afectar un espazo onde se presume a existencia de restos arqueolóxicos, así como a inspección superficial sistemática vinculada ao seguimento destas mesmas obras, en virtude do artigo 32 da Lei 8/1995, e a comprobación das medidas protectoras indicadas como a reposición dos camiños, terreos e pistas afectadas ao seu estado orixinal. Ademais, realizarase unha pormenorizada reportaxe fotográfica do desenvolvemento dos traballos. No caso de aparición de restos arqueolóxicos, comunicarase inmediatamente á Dirección Xeral do Patrimonio Cultural, que adoptará as medidas que estime oportunas. Os resultados das ditas intervencións poderán condicionar as obras, así como o establecemento de novas medidas protectoras e correctoras en relación coa conservación e revalorización do patrimonio cultural. Este tipo de actuacións están regulamentadas e requiren da concesión de autorización por parte da Dirección Xeral de Patrimonio Cultural, logo da presentación dun proxecto redactado por un técnico competente (artigo 20do Decreto 199/1997). O proxecto de control e seguimento arqueolóxico deberá incluír os contidos habituais esixidos regulamentariamente (artigo 6 do Decreto 199/1997). Barro a 16 de febreiro de 2015.—O Alcalde, José Antonio Landín Eirín.